projecte-aina/catalan_government_crawling huggingface dataset:
Segons el Diccionari de l'Institut d'Estudis Catalans el plagi és "la part d'una obra d'altri inserida en la pròpia sense indicació de la font."
L'antropòleg i acadèmic canadenc Irving Hexam en el seu article Academia Plagiarism Defined el defineix c om "l'intent deliberat d'enganyar el lector amb l'apropiació d'idees i paraules d'altres".
Així doncs ho qualifica com motiu un engany acadèmic.
La Llei de propietat intel·lectual també és molt clara respecte del que anomena.
Per a l'esmentat autor el plagi acadèmic succeeix quan s'utilitzen més de quatre paraules d'una font sense apòstrofs ni referència a la font original.
Es poden considerar objecte de plagi les següents creacions:
El plagi pot ser atribuït a un treball sencer o a un fragment o frase que provingui d'una obra sense haver citat l'autor.
Des del punt de vista legal el plagi és una infracció del dret d'autor.
La xarxa Internet ofereix diferents eines que ajuden a detectar plagi i alhora permeten afavorir l'honestedat acadèmica.
Un dels programes més coneguts és l'anomenat Plagiarism que ofereix recursos en línia i maneres de detectar i evitar el plagi.
Un altre és el Copyscape que facilita la detecció de textos en línia i ofereix una revisió de textos que es troben a Internet o el DOC Cop que genera informes que mostren la correlació i coincidències entre documents o entre un document i la web.
Hi ha maneres de prevenir i evitar el plagi com descriu aquest Interactiu de l'iResearch produït per la "The University of Sydney Libray" conduït pel professor Garet Denyer (versió doblada al Català) i titulat " Plagi i Honestedad Acadèmica ".
Altres formes que cal tenir presents és el parafrasejar; citar textualment l'autor i la font; prendre notes de les fonts consultades i citar-les a la bibliografia o com obres citades dins del treball.
Cal tenir present que es poden incloure fragments d'obres o imatges de tercers a mode de cita i en reproduir textualment el text, cal tancar entre cometes el text citat.
També s'han de proporcionar les referències bibliogràfiques corresponents als textos o imatges originals incloses al propi treball.
És imprescindible citar les fonts utilitzades i donar la referència bibliogràfica completa dels fragments d'obres alienes de natura escrita, sonora o audiovisual, així com de les obres aïllades de caràcter plàstic o fotogràfic (imatges) emprades.
Reconeixement (by) o CC by: Es permet qualsevol explotació de l'obra, incloent-hi una finalitat comercial, així com la creació d'obres derivades, la distribució de les quals també està permesa sense cap restricció.
Reconeixement - CompartirIgual (by-sa ) o CC by-sa: Es permet l'ús comercial de l'obra i de les possibles obres derivades, la distribució de les quals s'ha de fer amb una llicència igual a la que regula l'obra original.
Reconeixement - NoComercial (by-nc) o CC by-nc: Es permet la generació d'obres derivades sempre que no se'n faci un ús comercial.
Reconeixement - SenseObraDerivada (by-nd) o CC by-nd: Es permet l'ús comercial de l'obra però no la generació d'obres derivades.
Això no treu que la persona que té els drets la pugui modificar, només s'aplica la restricció a la resta de persones.
Reconeixement - NoComercial - CompartirIgual (by-nc-sa) o CC by-nc-sa: No es permet un ús comercial de l'obra original ni de les possibles obres derivades, la distribució de les quals s'ha de fer amb una llicència igual a la que regula l'obra original.
R econeixement - NoComercial - SenseObraDerivada (by-nc-nd) o CC by-nc-nd: No es permet un ús comercial de l'obra original ni la generació d'obres derivades per altres persones que no siguin les propietàries dels drets.
És la llicència més restrictiva ja que només permet que altres persones es descarreguin l'obra i la comparteixin amb altres sempre i quan en reconeguin l'autoria, però sense fer-ne modificacions ni ús comercial.
Activitats formatives relacionades amb el Programa Suport Vital als centres educatius fruit del conveni entre el Departament d'Educació i el Consell Català de Ressuscitació.
La formació en Suport Vital (SV) suposa un pas endavant en la consciència de salut i sistematitza l'actuació de la ciutadania davant una mort sobtada aconseguint augmentar la supervivència.
El programa desenvolupa les formacions inicials i els seminaris que són formacions de continuïtat: Suport Vital als centres educatius
La formació per a docents sobre l'àmbit de convivència és la següent.
Aquesta formació posa orientacions i recursos a l'abast del professorat dels centres que han estat seleccionats per participar en el programa d'innovació pedagògica per elaborar un projecte de centre per prevenir, detectar i aturar l'assetjament a l'escola.
Curs adreçat a conèixer el contingut de la Convenció sobre els Drets dels infants i la importància d'integrar aquests drets als projectes educatius del centre.
L'activitat es realitzarà amb la col·laboració d'UNICEF.
Els imports recollits en concepte de cànon per còpia privada han de ser gestionats per societats de gestió de drets d'autoria com:
Aquestes societats gestionen també les anomenades llicències de reproducció.
Segons la Llei de Propietat Intel·lectual cal demanar autorització per a reproduir documents (llevat algunes excepcions, veure la secció "Ús d'obres en l'àmbit educatiu").
Com que seria molt costós i gens pràctic que cada vegada que una persona o institució vol reproduir una obra hagués de tramitar una petició individual, les societats de gestió col·lectiva de drets d'autoria faciliten aquestes llicències, que permeten, amb determinades condicions, reproduir obres.
CEDRO, el Centre Espanyol de Drets Reprogràfics, és una associació que gestiona els drets d'autors/es i editors/es de llibres, revistes, diaris i partitures musicals.
Concedeix llicències de reproducció als centres educatius de manera que, a canvi d'una remuneració, professorat i alumnat pugui escanejar i fotocopiar fragments d'aquestes obres i compartir la informació mitjançant còpies en paper o digitals (per correu electrònic o a les aules virtuals i a la intranet del centre).
El Registre és un organisme de protecció de titulars de drets de propietat intel·lectual.
Una obra és propietat intel·lectual de la persona que l'ha creat pel sol fet de crear-la, i aquesta propietat, arribat el cas, es pot demostrar mitjançant testimonis, documents, peritatges o altres mecanismes.
La inscripció al Registre de la Propietat Intel·lectual és voluntària.
Permet acreditar la propietat d'una obra i és la millor manera de protegir els drets d'autoria.
Tot i això els drets d'autoria corresponen a l'autor/a des del propi moment de la creació i no requereixen de cap tràmit addicional, ni tan sols del registre de l'obra.
La finalitat dels registres de propietat intel·lectual és poder demostrar, quan calgui provar l'originalitat d'una obra, que aquesta va ser creada abans que la d'una altra persona.
Aquest punt es demostra mitjançant un certificat que emet el Registre i que informa que una persona va registrar una obra i va declarar quins drets d'autoria quedaven reservats.
Els certificats emesos pel Registre públic de la propietat intel·lectual són admesos com a prova de l'autoria d'una obra.
Es presumeix, excepte prova en contra, que els drets inscrits existeixen i pertanyen al seu titular de la forma establerta al certificat.
La diferència amb altres sistemes privats de registre d'obres és que en aquests últims no hi ha la presumpció de l'autoria, però sí que són proves oposables en un judici.
En qualsevol cas, les inscripcions en els diferents sistemes no són excloents.
Safe Creative és un registre privat de propietat intel·lectual que permet registrar obres en suport digital directament des d'Internet, seleccionar una llicència (entre elles les llicències de Creative Commons) i deixar constància de la seva autoria i dels drets de propietat intel·lectual.
Safe Creative emmagatzema l'obra i la informació associada i emet certificats digitals amb les dades de registre.
A més, tenint en compte la possibilitat d'impugnació del certificat d'autoria arribat el cas de judici, disposa de mecanismes de resposta per provar l'autenticitat del citat document.
Comunitats d'Aprenentatge és un projecte basat en un conjunt d'Actuacions Educatives d'Èxit (AEE) que s'ha demostrat científicament que milloren el rendiment educatiu, la convivència del centre i del seu entorn.
Aquest model educatiu està construït a partir de les aportacions internacionals més rellevants a nivell teòric i científic, les quals destaquen dos elements claus en l'aprenentatge: les interaccions i la participació en el centre educatiu de tota la comunitat i, les evidències científiques internacionals de les actuacions que milloren els seus resultats.
El procés de formació per esdevenir Comunitat d'Aprenentatge és un procés que implica tota la comunitat i té una durada de tres cursos.
En el primer es realitza un procés de sensibilització; en el segon, de transformació i, en el tercer, de consolidació.
La incorporació del concepte de competència en els currículums implica canvis metodològics que afecten el rol del professorat i la manera com aprèn l'alumnat.
A partir de la publicació dels documents d'identificació i desplegament de les competències bàsiques, el Departament d'Ensenyament ha planificat una formació específica en competències bàsiques per ajudar el professorat a articular el debat i el treball de les competències en els centres i a les aules.
El conjunt dels diferents Fòrums ens permet recollir les opinions i reflexions al voltant del tema de les competències bàsiques:
- L'avaluació de les competències
La incorporació del concepte de competència en els currículums implica canvis metodològics que afecten el rol del professorat i la manera com aprèn l'alumnat.
A partir de la publicació dels documents d'identificació i desplegament de les competències bàsiques, el Departament d'Ensenyament va planificar una formació específica en competències bàsiques per ajudar el professorat a articular el debat i el treball de les competències en els centres i a les aules.
La formació interna de centre (FIC) recull la tradició de treball intern que els centres porten a terme des de fa molts anys.
Té com a finalitat contribuir a l'actualització metodològica del professorat dels centres, donant valor a la seva experiència i saber, per afavorir l'increment de l'èxit educatiu de l'alumnat.
La FIC vol promoure un procés col·lectiu de reflexió i de dinamització interna del centre a partir de conèixer i reconèixer en quins aspectes es pot millorar i en quins caldria avançar.
Per ajudar els centres en el seu procés de reflexió metodològica col·lectiva, el Departament d'Ensenyament els ofereix itineraris formatius guiats.
Aquests itineraris proposen un camí de treball organitzat segons l'estructura següent:
El Departament d'Ensenyament també ofereix orientacions per a la dinamització als equips de coordinació de la formació dels centres.
A més, aquests equips de coordinació disposaran del suport d'una persona del centre de recursos pedagògics (CRP), així com dels materials de formació i de les orientacions per dinamitzar el procés.
Aquesta persona col·laborarà, sempre que calgui, en els aspectes organitzatius i de seguiment de l'activitat.
D'altra banda, els centres que ja duen a terme un procés col·lectiu de reflexió i de dinamització interna podran optar per fer itineraris formatius propis.
Poden participar en la FIC tots els centres d'educació infantil i primària i d'educació secundària que vulguin avançar en l'enriquiment de les seves pràctiques d'aula i de centre a partir d'un objectiu de millora compartit.
S'adreça al claustre com a equip i a cada docent com a integrant del centre.
És per això que, en el cas de l'escola, ha d'implicar una majoria de mestres del claustre, i en el cas de l'institut, una majoria del professorat d'un o de més d'un departament didàctic, segons l'itinerari triat.
És important entendre aquesta formació com un procés per avançar col·lectivament en l'enfortiment de la cultura del centre.
L'activitat formativa tindrà una durada de 30 hores, organitzades en dos blocs: un d'unes 20 hores, de treball conjunt de tot l'equip docent, i un altre d'unes 10 hores, de treball individual o en petit grup.
Per obtenir la certificació de l'activitat cal:
L'equip directiu farà la sol·licitud de l'activitat formativa al seu CRP, un cop el centre hagi decidit quin itinerari formatiu vol treballar, tant si és guiat com si és propi del centre.
El CRP l'inclourà al pla de formació de zona (PFZ).
El termini per sol·licitar les activitats de formació interna de centre (FIC) serà el mateix que la resta de les activitats formatives del pla de formació de zona.
L'objectiu de les accions formatives de competència digital i de suport a la transformació digital dels centres organitzades per de la Direcció general d'Innovació, Recerca i Cultura digital és garantir la millora dels resultats educatius de l'alumnat, i en particular, l'assoliment de la competència digital, tant de l'alumnat com del professorat.
La formació de cultura digital del curs 2020-2021 està alineada amb les diferents dimensions i nivells de la competència digital docent i emmarcada en l'eix 2, professorat digitalment competent, del Pla d'Educació Digital de Catalunya (PEDC).
Càpsules d'aprenentatge: KUDIs i MacroKUDIs
Tenen per objectiu dur a terme una formació concentrada en un termini curt de temps.
Poden ser de 10 hores (KUDIs), que es corresponen a formació de nivell bàsic de competència digital docent, o de 15 hores (MacroKUDIs), que es corresponen al nivell intermedi i avançat.
Agrupats en dos torns, es corresponen a cursos de nivell intermedi i avançat de la competència digital docent.
Tenen una dedicació de 30 o 45 hores.
Sessions territorials de trobada i intercanvi al voltant de l'ús de les tecnologies digitals a l'aula i obertes a la participació de tots els docents.
Aquestes sessions estan alineades amb les dimensions 3 i 5 de la competència digital docent, i en aquest 2020-2021 es preveuen 5 sessions virtuals.
Accions formatives puntuals en format de videoconferències o jornades presencials.
Per a qualsevol dubte o aclariment, podeu adreçar-vos al correu electrònic [EMAIL].
La formació en competència digital III (Nivell avançat) està adreçada a aquell docent que actualment ja dissenya i desenvolupa activitats i materials didàctics on els alumnes utilitzen tecnologies digitals en un entorn virtual d'aprenentatge.
A més gestiona i edita l'EVA i el web de centre i coordina i participa activament en l'estratègia digital de centre i la formació d'altres docents en l'àmbit digital.
Per inscriure's a les macrokudis (càpsules formatives de 15h) cal accedir a Odissea i fer l' autoinscripció en els següents períodes:
Primer torn (Inscripcions del 14 al 27 de setembre)
Segon torn (Inscripcions del 8 al 19 de gener)
La formació en competència digital II (Nivell intermedi) està adreçada a aquell docent que incorpora l'ús de les tecnologies digitals de manera integrada en les activitats d'ensenyament-aprenentatge i és capaç de crear cursos i fer de tutor en un entorn virtual d'aprenentatge
Per inscriure's a les Kudis (càpsules formatives de 10h) i macrokudis (càpsules formatives de 15h) cal accedir a Odissea i fer l' autoinscripció en els següents períodes:
Primer torn (Inscripcions del 14 al 27 de setembre)
La formació en competència digital I (Nivell bàsic) està adreçada a aquell docent que utilitza les tecnologies digitals de manera puntual en les activitats d'ensenyament-aprenentatge i és capaç de fer de tutor d'un curs creat en un entorn virtual d'aprenentatge
Per inscriure's a les Kudis (càpsules formatives de 10h) i macrokudis (càpsules formatives de 15h) cal accedir a Odissea i fer l' autoinscripció en els següents períodes:
Propostes internivells de gener a febrer
Propostes internivells de maig a juny
El grau de benestar que sentim durant la pràctica docent està relacionat, en gran manera, amb la disposició emocional en què ens trobem a l'hora d'afrontar el repte d'educar.
Es faciliten moments de reflexió, de presa de consciència, d'autoconeixement, de lideratge, de posar-li nom a les emocions que sentim, de comunicació a través del cos..., per tal d'avançar en el procés de millora i creixement personal afavorint una vida i una docència cocreant entorns més saludables.
Es pretén estimular la connexió individual al voltant de la promoció i la conservació de la salut per tal d'afavorir l'augment del benestar propi.
Proporcionar recursos i estratègies pel creixement i desenvolupament tant a escala personal com professional per donar respostes positives i fixar un adient estat d'ànim per a poder abraçar els nous reptes que es presenten en cada instant de la vida, personal o professional.
El Departament d'Educació ha dissenyat la formació per donar resposta a les necessitats que plantegen els objectius de l'eix 1 del Pla STEMcat.
D'altra banda, el Departament d'Educació ha desenvolupat el Programa d'innovació pedagògica STEAMcat com una de les iniciatives educatives que despleguen el Pla STEMcat.
Per a més informació: https://projectes.xtec.cat/steamcat/
El Departament d'Educació ofereix al professorat en actiu la possibilitat d'obtenir el nivell superior de llengua catalana (C2).
Procés de sol·licitud i adjudicació de places per als cursos de llengua catalana:
Les persones interessades han de formalitzar una sol·licitud telemàtica a la pàgina xtec, del 14 al 27 de setembre de 2020.
En aquest cas, però, cal recordar que no se certifiquen les hores del curs, sinó únicament el nivell de llengua catalana (C2), que s'obtindrà després de superar una prova final oral i escrita.
La matrícula del curs 2020-2021 també és gratuïta per al professorat que accedeix a l'EOI a través d'una plaça reservada en un curs ordinari de nivell C2.
Els alumnes que obtinguin plaça (es comunicarà el dia 28 de setembre) s'hauran d'inscriure presencialment a l'EOI on se'ls ha adjudicat la plaça.
Les classes començaran a partir del dia 30 de setembre.
Procés de sol·licitud i adjudicació de places per als cursos de llengua occitana:
Les persones interessades han de formalitzar una sol·licitud telemàtica a la pàgina xtec, del 14 al 27 de setembre de 2020 (Llengua i cultura occitanes I) o del 8 al 19 de gener de 2021 (Llengua i cultura occitanes II).
Per a més informació dirigiu-vos a: Servei de Suports i Recursos Lingüístics
El marc normatiu que regula el Projecte de Convivència és la Resolució EDU/1753/2020, de 16 de juliol, per la qual es modifica la Resolució ENS/585/2017, de 17 de març, per la qual s'estableix l'elaboració i la implementació del Projecte de Convivència en els centres educatius dins del marc del Projecte Educatiu de Centre.
Aquesta Resolució incorpora, entre d'altres modificacions, l'ampliació del termini màxim per a l'elaboració i implementació del Projecte de Convivència en els centres educatius fins al 30 de juny de 2021.
El Projecte de convivència ha de reflectir les accions que el centre educatiu desenvolupa per capacitar tot l'alumnat i la resta de la comunitat escolar per a la convivència i la gestió positiva dels conflictes.
En aquest sentit, el Departament d'Educació posa a l'abast de tots els centres educatius una aplicació informàtica amb elements de diagnosi, orientacions i recursos per elaborar-lo.
Per accedir a l'aplicació, cal fer servir usuari i contrasenya GICAR (ATRI) i que el director o directora del centre hagi autoritzat l'usuari com a administrador del projecte.
Els espais exteriors són entorns d'aprenentatge i agents educatius de primer ordre per als alumnes.
Es tracta de moments i situacions que cal planificar acuradament per tal que esdevinguin realment educatius.
Aquest espai proposa temes de reflexió, exemples i altres materials d'utilitat per a les escoles que volen anar més enllà en el disseny i en els criteris que inspiren el funcionament dels seus espais exteriors.
Aquest espai web convida a fer una reflexió sobre l'espai de l'escola com a espai artístic i d'aprenentatge i vol promoure una nova aproximació de com i on s'esdevenen els processos d'ensenyament i aprenentatge.
Es presenten conceptes i fonaments teòrics, així com models que poden esdevenir font d'inspiració i ajuda per a la transformació i la millora dels entorns educatius.
S 'hi exposen experiències de diferents centres que consideren els espais i la seva funció estètica com un factor fonamental en l'aprenentatge dels infants.
I per últim, des d'una perspectiva oberta i qüestionable, sense propostes tancades ni úniques, es donen orientacions útils i adaptables a la pròpia realitat de cada centre educatiu.
Des del curs 2012-2013 les Escoles d'Arts de la Generalitat de Catalunya col·laboren amb la XTEC amb la il·lustració de les diades d'abast mundial més assenyalades.
A partir del treball de classe, cada escola selecciona l'obra més adequada per a la data que li ha estat assignada per il·lustrar.
L'obra s'incorpora a la portada de la XTEC del dia i passa a formar part d'una galeria virtual que ja compta amb un fons considerable.
D'aquesta manera la XTEC facilita la divulgació de la labor de les escoles d'Art i singularitza les diades de caràcter internacional amb obres d'art originals.
Els centres participants en aquesta iniciativa són:
L'Assemblea general de les Nacions Unides ha declarat el 2011 l'any internacional dels boscos, per tal de conscienciar la població de la importància de l' explotació sostenible, la conservació i el desenvolupament sostenible de tots els tipus de boscos
Sota el lema «Química: la nostra vida, el nostre futur», l'Any Internacional vol oferir un conjunt d'activitats, tant d'entreteniment com educatives, per a tots els públics
La Viquipèdia en català fa 10 anys!
És un bon moment per conèixer com funciona i quin profit didàctic es pot treure a l'aula
Pàgina commemorativa dels 100 anys del naixement de l'escriptor; conté materials didàctics i un apartat de difusió dels diferents actes amb motiu de l'any Joaquim Amat-Piniella
Pàgina commemorativa dels 100 anys del naixement de l'escriptora; conté materials didàctics i un apartat de difusió dels diferents actes amb motiu de l'any Joana Raspall
Pàgina commemorativa de la mort d'Antoine de Saint-Exupéry i del 70è aniversari de la publicació del Petit Príncep.
Conté materials didàctics, un apartat de participació de centres i un de difusió dels diferents actes i celebracions
Pàgina commemorativa dels 100 anys del naixement de l'escriptor i poeta Salvador Espriu, un dels autors cabdals de la literatura catalana del segle XX
Pàgina commemorativa del 300 aniversari de l'11 de setembre de 1714.
Conté propostes didàctiques i recursos per a l'aula
Pàgina commemorativa del 75è aniversari de la mort del general Batet.
Conté una proposta didàctica que permetrà aprofundir en el coneixement de la història del nostre país
El Departament d'Ensenyament, conjuntament amb la Fundació Catalana per a la Recerca i la Innovació, dins de la Setmana de la Ciència 2013 que se celebra del 15 al 24 de novembre de 2013, promou el Dia de la ciència a les escoles amb l'objectiu fonamental de despertar i potenciar l'interès del jovent, vers la ciència i la tecnologia.
Per facilitar la participació dels centres en aquesta setmana s'organitzen diverses activitats.
Pàgina commemorativa de l'any internacional de la llum.
Conté recursos per a l'aula, activitats i diferents informacions sobre la llum, l'òptica i les tecnologies basades en la llum
Pàgina per commemorar els 100 anys del naixement de Neus Català i Pallejà amb recursos educatius per treballar des dels centres
Pàgina commemorativa dels 30 anys de la publicació del llibre Pedra de tartera de Maria Barbal.
Conté recursos didàctics i una agenda d'activitats
Pàgina commemorativa del Dia Internacional en memòria de les víctimes de l'holocaust.
Durant la Setmana de la Ciència se celebraran tot un munt d'activitats de divulgació científica arreu del nostre territori.
Jornades de portes obertes, exposicions, xerrades, jocs, tallers científics... tot un ventall de possibilitats al teu abast.
Pàgina commemorativa dels 20 anys del concurs El gust per la Lectura.
Conté la història gràfica del concurs i altres informacions